Verminkte liggaam uit see gehaalFoto: NSRI Die Nasionale Seereddingsinstituut (NSRI) het gesê polisieduikers het NSRI-bemanningslede van Durban omstreeks 08:00 versoek om te help om ŉ liggaam uit die water te haal wat ŉ vissersboot naby die mond van die Umgeni-rivier opgemerk het. Volgens die NSRI is die seereddingsboot Megan II uitgestuur om te liggaam op te spoor en na die kus te bring. Kapt. Nqobile Gwala, woordvoerder van die polisie, het gesê die man se liggaam was “erg vermink”, vermoedelik deur ŉ haai. Die linkerarm was weg. Die man se identiteit kon nog nie vasgestel word nie en dit is nie duidelik hoe lank die liggaam in die water was nie. ŉ Geregtelike doodsondersoek sal gedoen word.